C 301/10
FI
Euroopan unionin virallinen lehti
5.8.2022
29.
suhtautuu myönteisesti sähködirektiivin 5 artiklassa säädettyihin sähkömarkkinoita koskeviin toimenpiteisiin sekä suuntaviivoihin (6), jotka koskevat jäsenvaltioiden mahdollisuutta puuttua sähkötoimitusten hinnoitteluun.
Komitea katsoo, että kun otetaan huomioon nykyinen geopoliittinen tilanne ja sen vaikutukset energiamarkkinoihin sekä sähkön hintojen nousu ja heilahtelut, jäsenvaltioiden toimet ovat olennaisen tärkeitä, sillä niiden tavoitteena on suojella heikossa asemassa olevia kotitalouksia ja mikro- ja pienyrityksiä sekä lisätä kilpailua kuluttajien hyödyksi pitkällä aikavälillä.
Komitea toistaa (7) kuitenkin, että näiden toimenpiteiden on oltava kestoltaan rajallisia ja ne on kytkettävä energiakriisin aiheuttamaan hätätilanteeseen eikä niistä saa koskaan tulla rakenteellista muutosta, joka voisi vaarantaa sähkömarkkinoiden sääntelyn vapauttamisen.
Komitea ehdottaa uusiutuvista lähteistä peräisin olevan energian tuotannon yhä alenevien kustannusten vuoksi harkitsemaan kaasu- ja sähköalan erottamista toisistaan mahdollisena toimenpiteenä, jolla estetään korkeiden kaasunhintojen vaikutus sähkön hintoihin.
30. suhtautuu myönteisesti lainsäädäntöehdotukseen, jolla varmistetaan energian varastoinnin riittävä taso EU:ssa ensi talvena ja tulevina aikoina.
Komitea korostaa, että tällaisten vähimmäistasojen asettamisessa olisi otettava huomioon alueelliset riskinarvioinnit.
31. korostaa tarvetta ymmärtää paremmin alueellisia uudelleen- ja täydennyskoulutustarpeita ja -mahdollisuuksia.
Komitea kehottaa komissiota hyödyntämään Erasmus+-ohjelman ja Horisontti Eurooppa -puiteohjelman kaltaisia aloitteita teollisuuden ja akateemisen maailman tiiviimmän yhteistyön varmistamiseksi ja käynnistämään osaamissopimuksen keskeisissä teollisissa ekosysteemeissä, kuten vety-, aurinko-, lämpöpumppu- ja tuulivoima-aloilla.
Komitea kehottaa jäsenvaltioita nopeuttamaan Euroopan sosiaalirahasto plussan, oikeudenmukaisen siirtymän rahaston ja elpymis- ja palautumistukivälineen käyttöä työvoiman uudelleen- ja täydennyskoulutuksen edistämiseksi ottaen huomioon tarpeen mukauttaa ammatillisia käytäntöjä kiertotalouteen, vähähiilisten materiaalien käyttöön ja uuteen teknologiaan.
Bryssel 28. huhtikuuta 2022.
Euroopan alueiden komitean puheenjohtaja Apostolos TZITZIKOSTAS
(6) (7)
Ks.
Euroopan komission tiedonannon ”REpowerEU” liite 1. Ks.
AK:n lausunto aiheesta ”Uusiutuva energia ja sähkön sisämarkkinat” (EUVL C 342, 12.10.2017, s. 79), esittelijä Daiva Matonienė (LT, ECR), kohta 20.